Jane Goldman , sem var einn handritshöfunda X-Men : First Class , hefur verið ráðin til að skrifa handrit að nýrri mynd um spýtukarlinn Gosa . Warner Bros , sem framleiðir myndina , vonast til þess , samkvæmt frétt Empire kvikmyndaritsins , að það auðveldi þeim að fá leikstjórann Tim Burton og leikarann Robert Downey Jr. til að vera með í verkefninu , en þeir hafa verið að íhuga þann möguleika um hríð . Söguþráður myndarinnar er flestum kunnur , en þó verður aðeins brugðið útaf þræðinum sem flestir þekkja . Geppetto ( sem Downey myndi leika ef hann ákveður að vera með ) er barnlaus trésmiður sem þráir að eignast son , og býr til spýtustrák sem hann kallar Gosa . En þegar Gosi fer að heiman í misjöfnum félagsskap , þá býr Geppetto sér til herklæði úr timbri og fer að leita að stráknum sínum .